ناتو باش کاتیبی ینس استولتنبرگ، تورکییه‌نین گونئی سرحدین‌ده مشروع گوونلیک قایغیلاری اولدوغونو دئدی.
ایتالیانین باشکندی رومادا باشباخان جوزپه کونته ایله گؤروشونون آردین‌دان مطبوعات کنفرانسی دوزنله‌ین استولتنبرگ، تورکییه‌نین، گونئی سرحدین‌ده یارادیلماغا چالیشیلان ترور کوریدورونو یوخ ائتمک، بؤلگه‌یه باریش و دینجلیک گتیرمک آماجیلا باشلادیلان باریش بولاغی عملیاتی ایله ایلگیلی ناتویا بیلگی وئردیگینی آچیقلادی.
"تورکییه‌نین مشروع گوونلیک قایغیلاری وار. قورخونج ترور سالدیریلارینا معروض قالدی" وورغوسو ائدن استولتنبرگ، اؤلکه‌نین عینی زامان‌دا چوخ ساییدا سیغینماچییا ائو صاحب‌لیگی ائتدیگینه دقت چکدی.
استولتنبرگ، باریش بولاغی عملیاتییلا باغلی، "تورکییه‌نین اعتداللی داوراناجاغینا و فعالیتلرینین اورانتیلی و اؤلچولو اولاجاغینا اینانیرام" دگرلندیرمه‌سینی وئردی.
استولتنبرگ، یارین تورکییه‌یه ائدجگی رسمی سفر‌ سیراسیندا پرزیدنت رجب طیب اردوغانلا بیر آرایا گله‌جگینی آچیقلادی.
